สวัสดีค่ะ พอดีเมื่อสัปดาห์ก่อนประจำเดือนใกล้จะหมด แล้วทีนี้มีเพศสัมพันธ์แล้วจึงใช้ยาคุมฉุกเฉินอีก แล้วผ่านไป 3 วัน ประจำเดือนก็มาอีกรอบ วันแรกมามากปกติ ปวดท้องเล็กน้อย แต่พอผ่านมาวันที่2 จนวันนี้วันที่3 กลับมีอาการปวดท้องน้อยมากขึ้น ปวดแบบเป็นๆหายๆ ตลอดทั้งวันค่ะ จนวันที่3 ประจำเดือนเริ่มไม่ไหล แต่ไหลเป็นสีเหลืองๆแทน และแวดท้องเหมือนเดิม อยากทราบว่าจะเป็นอะไรมากมั้ยคะ และมีวิธีแก้ไขอย่างไร ขอบค่ะ 😢😭
สวัสดีค่ะ การกินยาคุมฉุกเฉินอาจมีผลข้างเคียงทำให้เลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม ปวดท้องน้อย คลื่นไส้อาเจียน เวียนศีรษะโดยอาการดังกล่าวมา อาจจะเป็นผลข้างเคียงจากยา หรือเกิดจากความผิดปกติอื่นๆ เช่นเป็นเลือดที่ออกผิดปกติจากช่องคลอดจากภาวะแทรกซ้อนของการตั้งครรภ์ หรือ มีการติดเชื้อหรือมีเนื้องอกในอวัยวะสืบพันธุ์เพศหญิงดังนั้นหากยังมีอาการปวดท้องน้อยเรื้อรัง เลือดออกกระปริดกระปรอย ควรไปพบสูตินรีแพทย์เพื่อตรวจหาสาเหตุเบื้องต้น งดการมีเพศสัมพันธ์ไปก่อน และถ้าจะมีเพศสัมพันธ์ในอนาคตควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก